Բեմական կերպար

Բեմական կերպար, դերասանի անձնավորած բնավորությունը՝ գործող անձի արտաքին և ներքին հատկանիշերով։ Բեմական կերպարը դերասանի արվեստի նպատակն ու բովանդակ էությունն է, որով պայմանավորված է ներկայացման որակը։ Հեղինակներն են թատերագիրը, դերասանը, ռեժիսորը՝ բեմադրիչը և բեմանկարիչը։

Բեմական կերպարը համարվում է թատերական-գեղագիտական արժեք, եթե այն համապատասխանում է
 գործող անձի հոգեբանությանը
 խաղացվող երկի պատկերած ժամանակաշրջանին
 ազգային և սոցիալական միջավայրին
 ժանրային յուրահատկություններին՝ դրամա, տրագիկոմեդիա, վոդևիլ և այլն
 ոճական հատկանիշերին՝ ռեալիստական, ռոմանտիկական
 հեղինակային ոճի յուրահատկություններին՝ Մոլիերի ոճ, Պարոնյանի ոճ
 ներդաշնակ է ներկայացման բովանդակ հյուսվածքին
 ենթարկվում է ամբողջ ներկայացման գերխնդրին և նպաստում նրա դրսևորմանը

Ծանոթագրություններ 

Թատրոն